Do strzodë to mòże zgłosziwac swój ùdzél w załóżczim pòtkanim Klubù Młodëch Kaszëbów. Lëzyńsczi part Kaszëbskò-Pòmòrsczégò Zrzeszeniô rôczi do wespółrobòtë młodëch i ùstnëch. Klub je dlô tëch co chcą dzejac na pòlu kùlturë, dlô rozwiju i promòcje kaszëbsczégò jãzëka i wszëtczich zrzeszonëch z najim nôrodã kwestiów. Załóżczé pòtkanié mdze 28 stëcznika w Lëzënie – ò 5 pò pôłnim w Hòtelu Czardasz. Òrganizatorowie proszą ò pòcwierdzenié bëtnoscë do 25 stëcznika 2017 rokù przez telefón abò mejla. Numer i adresã wa nalézeta m. jin. na facebookòwim wëdarzenim – Koło Młodych Kaszubów.